- Ja kolmandaks, Euroopa Liidu roll maailmas ja immigratsiooniteemad:  "Kuidas on muutunud eestlaste IQ seoses rahvuste segunemistega?"  "Eesti kagupiirile tuleb ehitada müür, et takistada illegaalseid sissetulejaid tulevikus!"  "Miks minu lapselaps on must?"  -  Sama päeva õhtul käib teadetetahvlite juures sagimine ja vaidlus. Eesmärk on kõik spontaanselt kirja pandu nüüd ära liigitada väljapakutud ideid ja anda leitud kategooriatele nimetus.  Järgmisel päeval jätkub  teemade prioritiseerimine. Igal osalejal on 15 häält, see on nagu raha, millega ta saab midagi osta (mõnda teemat toetada) ja midagi peab ta, nagu elus ikka, ostmata (toetamata) jätma.  -  Vahepeal toimuvad aga saaliseinal suurel ekraanil ühendused teiste kohtadega, kus täpselt samal nädalavahetusel on täpselt sama üritus. Tervist, Iirimaa, Bulgaarias, Tšehhi, Sloveenia!  Põgusalt vahetatakse infot oma arutelude kohta, tundub, et kõik neli foorumit mõtleb enamvähem samas suunas.  Toimuvad ka mõned mitte just ehk sisulised, aga samas foorumirahvast elavdavad küsitlused. Kuhu tahaksid teised foorumikülastajad sõita, kui valida on nelja riigi vahel? Võitjaks tuli… ikka iirimaa.  -.  Ümarate laudade taga toimunud vaidlused lähevad üksvahe päris kuumaks. On ka inimesi, kes esimesel õhtul ütlevad "Ma ei oska arvata", aga nüüd juba oskavad. Igasse teemasse on kaasatud ka eksperdid.  Aga nagu paljud arutelud, kipuvad ka need jääma seisu, kus kaks osapoolt ei leia lõpuni ühist keelt.  Kas tuumajaamad on "head või halvad"? Kas meie eesmärk peaks olema lõpptarbijale võimalikult odavat kütust toota või seda võimalikult loodussõbralikult teha? Kas energiat tootvad tuulikud tapaks palju linde ja kas peaks need seetõttu ehitamata jätma?… Mida teha - ja kas see üldse on probleem - , kui türklased või venelased tahavad Eestisse kolida? Kas tuua sisse võõrtöölisi lihtsatele ametitele? Kas takistada - ja kuidas ometi? - oma töömeeste ära Läänede-Euroopasse pagemist? Kuidas eestlased  alkoholitõvest lahti saada? Kas geiabielud tuleks lubada või mitte? Kas kehtestada lastetusmaks või on see alandav ja diskrimineerib neile, kes ei saa lapsi? Aga kuidas teha vahet neil, kes ei saa lapsi ja kes ei taha lapsi - kas maksustada mõlemad?  Ja nii edasi…